**K.M.S. PVC i ALU STOLARIJA d.o.o. za proizvodnju i trgovinu,** Soblinečka 20, 10360 Zagreb , zastupano po direktoru Mirjani Krofak., OIB: 36704346898

(u nastavku teksta: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(u nastavku teksta: Izvođač)

zaključili su dana \_\_\_\_\_\_\_\_\_\_\_\_ 2022. godine u Soblincu

**UGOVOR**

**o izvođenju radova na „Projekt energetske obnove zgrade – obnova ovojnice zgrade“**

**PREDMET UGOVORA**

**Članak 1.**

Ugovorne strane suglasno utvrđuju da je na temelju provedenog postupka nabave za predmet: **„**Projekt energetske obnove zgrade – obnova ovojnice zgrade“, Evidencijski broj nabave: KK.04.1.1.03.0327-01, Naručitelj Odlukom o odabiru od\_\_\_\_\_\_\_\_\_\_\_\_2022. godine odabrao najpovoljnijeg ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sukladno objavljenim kriterijima za donošenje odluke o odabiru te uvjetima i zahtjevima iz Poziva na dostavu ponuda.

Naručitelj ustupa, a Izvođač se obvezuje da će prema odredbama Ugovora, uvjetima iz svoje ponude broj \_\_\_\_\_\_\_ od \_\_\_\_\_\_\_\_\_ godine dostavljenoj na postupak nabave iz članka 1. ovog Ugovora, projektnoj dokumentaciji i ugovorenim troškovnikom, a koji su sastavni dio ovog Ugovora, te važećim propisima o gradnji, tehničkim propisima, posebnim propisima te pravilima struke izvesti radove na **„**Projekt energetske obnove zgrade – obnova ovojnice zgrade“ .

Izvođač je dužan izvršavati Ugovor s dužnom pažnjom, odnosno pažnjom dobrog stručnjaka te učinkovito i u skladu s načelom savjesnosti i poštenja. Izvođač je dužan uredno i savjesno izvršiti obveze određene primjenjivim propisima o gradnji te se prilikom izvršavanja Ugovora dužan pridržavati svih zakonskih i podzakonskih propisa na snazi u Republici Hrvatskoj.

**CIJENA I PLAĆANJE IZVEDENIH RADOVA**

**Članak 2.**

Izvođač odgovara za točnost i potpunost svoje ponude te je prilikom njezinog podnošenja bio dužan uzeti u obzir sve što je potrebno za uredno izvršenje ugovornih obveza te u ponuđenu cijenu uključiti sve troškove povezane s urednim izvršenjem predmeta nabave.

Izvođač se obvezuje izvršiti obveze iz članka 1. ovog Ugovora za ugovorenu cijenu koja iznosi:

**\_\_\_\_\_\_\_\_\_\_\_\_\_\_\_ kn (bez PDV-a)**

(slovima: \_\_\_\_\_\_\_\_\_\_\_\_\_\_\_\_\_\_)

**\_\_\_\_\_\_\_\_\_\_\_\_\_\_\_ kn (s PDV-om)**

(slovima: \_\_\_\_\_\_\_\_\_\_\_\_\_\_\_\_\_\_)

Ugovorne jedinične cijene su nepromjenjive. Ugovorna cijena neće se mijenjati zbog promjene cijene elemenata temeljem kojih je određena cijena, osim u slučaju kada je tako određeno prisilnim zakonskim odredbama.

Obračun izvedenih radova utvrdit će se prema stvarno izvedenim količinama radova ovjerenih u građevinskoj knjizi i jediničnim cijenama iz ugovornog troškovnika.

**Članak 3.**

**Podaci o avansnom plaćanju:**

Naručitelj će platiti Izvođaču jednokratno predujam u iznosu \_\_\_\_\_\_ % cijene iz članka 2. ovog Ugovora na bankovni račun Izvođača. Primljeni predujam bit će odbijen od budućih privremenih situacija.

**Članak 4.**

Plaćanje će se izvršiti uplatom na bankovni račun Izvođača na temelju situacije/računa. Situacija/račun se dostavlja na adresu Naručitelja, a mora sadržavati sve zakonom propisane elemente te mora biti ovjerena od strane nadzora.

Izvedene i ovjerene radove Izvođač će obračunavati putem mjesečnih privremenih situacija i okončane situacije. Naručitelj će plaćanje izvršavati na poslovni račun odabranog ponuditelja:

* u roku 30 dana od ispostavljanja privremenih mjesečnih situacija ovjerenih od strane Nadzornog inženjera, predstavnika Naručitelja i Izvršitelja
* u roku 30 dana od ispostavljanja okončane situacije ovjerene od strane Nadzornog inženjera, predstavnika Naručitelja i Izvršitelja.

U slučaju zajednice ponuditelja, Naručitelj neposredno plaća svakom članu zajednice ponuditelja za onaj dio ugovora koji je on izvršio te za kojoj je po ovjerenoj situaciji izdao račun . U slučaju podugovaratelja, naručitelj plaća neposredno svakom podugovaratelju za onaj dio ugovora koji je on izvršio. Izvođač mora svojoj situaciji obavezno priložiti situacije svojih podugovaratelja koje je prethodno ovjerio nadzorni inženjer.

**POČETAK I ROK ZAVRŠETKA RADOVA**

**Članak 5.**

Rok počinje teći danom uvođenja u posao (konstatirat će se zapisnički i upisom u Građevinski dnevnik), a završava primopredajom radova.Uredno izvedeni radovi potvrđuju se Zapisnikom o primopredaji ovjerenim od strane sudionika primopredaje, a kojim se potvrđuje da su svi ugovoreni radovi izvedeni bez primjedbi, odnosno da su svi nedostaci uočeni prilikom primopredaje otklonjeni.

Izvođač se obvezuje izvesti radove do 31.01.2023. godine.

**Članak 6.**

Izvođač je obvezan u roku od 20 radnih dana od dana uvođenja u posao dostaviti Nadzornom inženjeru detaljan plan izvođenja radova (vremenski plan).

Ako Izvođač odstupa od izvođenja radova i rokova iz vremenskog plana dužan je dostaviti Nadzornom inženjeru ažurirani vremenski plan gdje se navode izmijenjene metode i radnje koje Izvođač predlaže kako bi se ubrzalo napredovanje i postiglo dovršenje unutar ugovorenog roka.

**KONTAKTI UGOVORNIH STRANA**

**Članak 7.**

Ugovorne strane će odrediti osobe ovlaštene za komunikaciju ugovornih strana.

Komunikacija između ugovornih stranaka odvijat će se putem pošte, telefona, telefaksa, elektroničke pošte ili osobne dostave pismena.

Pismena od čijeg primitka sukladno ovom Ugovoru teče rok te pismena kojima se izdaju obavijesti, zahtjevi, odobrenje, potvrda, moraju se uputiti na dokaziv način, odnosno na način da ugovorna strana koja je uputila pismeno raspolaže dokazom da je ugovorna strana kojoj je pismeno upućeno isto zaprimila.

**GRADILIŠTE**

**Članak 8.**

Izvođač je odgovoran za sigurnost i stabilnost svih aktivnosti na gradilištu te metoda građenja, te je dužan poduzeti mjere za uređenje gradilišta predviđene važećim propisima o gradnji.

Izvođač je obvezan o svom trošku snositi troškove pripremnih radova, troškove svih priključaka, troškove vezane uz prekomjerno opterećenje cesta, troškove pribavljanja suglasnosti i troškove eventualnog zauzeća javnih prometnih površina, kao i troškove privremenog prava prolaza koje mu je potrebno, uključujući troškove pristupa gradilištu.

Tijekom izvođenja radova, Izvođač će paziti da na gradilištu nema nepotrebnih stvari i uklonit će svu nepotrebnu mehanizaciju ili višak materijala. Izvođač će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni. Nakon završetka radova, Izvođač će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova te će gradilište ostaviti čistim i u dobrom stanju.

**PROUČAVANJE TEHNIČKE DOKUMENTACIJE**

**Članak 9.**

Potpisom Ugovora Izvođač potvrđuje da je proučio svu tehničku dokumentaciju koja je bila dio dokumentacije o nabavi. Ostalu raspoloživu projektnu i drugu dokumentaciju temeljem koje se izvode radovi Izvođač je dužan proučiti najkasnije do roka za početak radova te je do navedenog roka dužan od Nadzornog inženjera pisanim putem zatražiti objašnjenje o nejasnim pojedinostima, ako ih ima i/ili dostavi dokumentacije.

**DOKUMENTACIJA IZVOĐAČA**

**Članak 10.**

Izvođač je dužan osigurati te predati Naručitelju, odnosno Nadzornom inženjeru u ugovorenim rokovima svu projektnu, atestnu i drugu dokumentaciju koju je sukladno primjenjivim propisima o gradnji dužan osigurati Izvođač. Radovi se neće smatrati spremnim za preuzimanje sve, dok Izvođač ne ispuni obvezu osiguranja predmetne dokumentacije.

Izvođač je dužan imati, čuvati i voditi na gradilištu dokumentaciju predviđenu primjenjivim propisima o gradnji te građevinsku knjigu, te je dužan u svako doba osigurati pristup navedenoj dokumentaciji Naručitelju i Nadzornom inženjeru.

**SUKOB INTERESA**

**Članak 11.**

Izvođač će poduzeti sve potrebne radnje i/ili mjere za sprečavanje ili okončanje bilo koje situacije koja može ugroziti nepristrano i objektivno izvršenje Ugovora.

**POVJERLJIVOST**

**Članak 12.**

Izvođač neće davati javne izjave o projektu, odnosno radovima koji su predmet ovog Ugovora bez prethodnog odobrenja Naručitelja.

Izvođač se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama bez prethodnog pristanka Naručitelja. Navedeno obvezuje Izvođača i po prestanku izvršavanja obveza te će Izvođač osigurati da ista obveza vrijedi i za njegovo osoblje.

**UVOĐENJE U POSAO**

**Članak 13.**

Naručitelj je dužan u roku od 15 (petnaest) radnih dana nakon potpisa Ugovora, uvesti Izvođača u posao te o navedenom sastaviti zapisnik, i to se konstatira u građevinskom dnevniku.

Naručitelj je dužan predati Izvođaču bez naknade svu tehničku dokumentaciju potrebnu za izvođenje radova, te ostalu potrebnu dokumentaciju za pravilno izvršenje Ugovora u 1 primjerku **pri uvođenju u posao.**

Naručitelj je dužan pravovremeno osigurati stručan nadzor građenja, odnosno imenovati Nadzornog inženjera te će o predmetnom imenovanju obavijestiti Izvođača.

Naručitelj je dužan izvršiti prijavu građenja sukladno primjenjivim propisima o gradnji.

Izvođač je dužan čuvati dokumentaciju koju mu je predao Naručitelj s dužnom pažnjom i vratiti Naručitelju istu **do primopredaje radova.**

**PODUGOVARATELJI**

**Članak 14.**

Izvođač daje dio ugovora o javnoj nabavi sljedećem/im podugovarateljima:

1. (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja), broj računa podizvođača, predmet, količina, vrijednost podugovora.

Naručitelj neposredno plaća podugovaratelju. Ugovaratelj mora svom računu ili situaciji priložiti račune ili situacije svojih podugovaratelja koje je prethodno ovjerio nadzorni inženjer.

Izvođač može tijekom izvršenja Ugovora podnijeti pisani zahtjev tijekom izvršenja ugovora o javnoj nabavi za:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Prije očitovanja o zahtjevu, Naručitelj će od Izvođača zatražiti važeće dokumente kojima se dokazuje da:

* novi podugovaratelj nije u situacijama koje predstavljaju razloge isključenja koji su u postupku nabave koji je prethodio sklapanju Ugovora bili naznačeni i za podugovaratelje te da ispunjava uvjete sposobnosti koji se odnose na podugovaratelje
* ispunjava uvjete koji se odnose na financijsku ili tehničku ili stručnu sposobnost ako se Izvođač u postupku nabave oslonio na sposobnost podizvođača kojeg mijenja.

Naručitelj neće odobriti zahtjev ugovaratelja:

* u slučaju promjene podugovaratelja ili uvođenja jednog ili više novih podugovaratelja, ako novi podugovaratelj ne ispunjava iste uvjete sposobnosti, ili postoje osnove za isključenje

Podugovorom se ne stvara ugovorni odnos između podugovaratelja i Naručitelja. Sudjelovanje podugovaratelja i odobrenje zahtjeva iz stavka 3. ovog članka te potpisivanje dodatka Ugovoru ne utječu na odgovornost Izvođača za izvršenje bilo koje obveze iz Ugovora.

**PRODULJENJE ROKA ZA IZVRŠENJE OBVEZA**

**Članak 15.**

Rok za izvođenje radova može se produljiti:

* u slučajevima u kojima je Izvođač zbog više sile ili drugog događaja koji ima značenje promijenjenih okolnosti, koje nije uzrokovao Izvođač i koje se nisu mogle predvidjeti, bio spriječen izvoditi radove prema vremenskom planu.
* za broj dana za koji zbog nepovoljnih vremenskih prilika nije bilo moguće izvoditi pojedine vrste radova, a koji odgovara trajanju prekida radova upisanom u građevinski dnevnik. Nepovoljne vremenske prilike se utvrđuju evidencijom meteoroloških uvjeta tijekom izvođenja radova, ovjerenih po Nadzornom inženjeru u građevinskom dnevniku.
* ako Naručitelj, odnosno Nadzorni inženjer, izda nalog o obustavi radova koja nije uzrokovana krivnjom Izvođača, za broj dana koji odgovara trajanju obustave.
* ako nastupi neki od uzroka kašnjenja koji daje pravo Izvođaču na produljenje roka za izvršenje obveza prema bilo kojem članku Ugovora.
* zbog bilo kojeg kašnjenja kojeg je uzrokovao Naručitelj ili osobe za koje on odgovara.

U slučajevima navedenim u stavku 1. ovog članka, Ugovorne strane utvrđuju da će sklopiti dodatak Ugovoru u kojem će utvrditi novi rok dovršetka.

Zahtjev za produljenje roka za izvršenje obveza podnosi se Nadzornom inženjeru odmah po nastanku okolnosti na kojima se temelji zahtjev. U zahtjevu je potrebno opisati okolnosti na kojima se on temelji te dostaviti dokaze takvih navoda. U slučaju osnovanosti zahtjeva pristupa se izmjeni Ugovora te je izvođač dužan u roku od 15 radnih dana od sklapanja dodatka ugovoru dostaviti revidirani vremenski plan iz kojeg je vidljiv novi rok završetka radova.

**IZVJEŠTAJI O NAPREDOVANJU RADOVA**

**Članak 16.**

Izvođač će dostavljati mjesečne izvještaje o napredovanju i dostavljati ih Nadzornom inženjeru do kraja tekućeg mjeseca za prethodni mjesec.

Svaki izvještaj će sadržavati:

1. fotografije koje pokazuju fazu izrade i napredovanje radova na gradilištu

**PRIMOPREDAJA RADOVA I KONAČNI OBRAČUN RADOVA**

**Članak 17.**

Nakon što se utvrdi da su svi ugovoreni radovi dovršeni u kvalitativnom i kvantitativnom smislu te da su stvoreni preduvjeti za provedbu postupka primopredaje izvedenih radova i pripadajuće dokumentacije građenja, Izvođač će o tome obavijestiti Naručitelja. Ako se prilikom primopredaje izvedenih radova i pripadajuće dokumentacije građenja uoče nedostaci na izvedenoj građevini ili neodgovarajuća dokumentacija građenja, Naručitelj će Izvođaču odrediti primjereni rok za otklanjanje svih uočenih nedostataka.

Nakon otklona svih nedostataka iz stavka 1 ovog članka, Naručitelj, nadzorni inženjer i Izvođač će obaviti primopredaju radova i pripadajuće dokumentacije o čemu će s sastaviti primopredajni zapisnik. Zapisnik o primopredaji ovjeravaju sudionici primopredaje. Nakon izvršene primopredaje, Izvođač je obavezan ispostaviti okončanu situaciju u roku od 15 (petnaest) radnih dana od dana ovjere Zapisnika o primopredaji.

Po potpisanoj okončanoj situaciji ugovorne strane nemaju nikakvih daljnjih međusobnih potraživanja osim onih koji po prirodi Ugovora i dalje postoje (npr.otklanjanje nedostataka i sl.).

**JAMSTVO ZA UREDNO ISPUNJENJE UGOVORA**

**Članak 18.**

Izvođač će dostaviti Naručitelju jamstvo za uredno ispunjenje ugovora u roku od 15 (petnaest) radnih dana od potpisa ugovora za slučaj povrede ugovornih obveza. Jamstvo za uredno ispunjenje ugovora predstavlja osiguranje Naručitelju za slučaj povrede ugovornih obveza od strane Izvođača. Jamstvo se dostavlja u obliku obične ili bjanko zadužnice potvrđene/ovjerene kod javnog bilježnika u skladu Pravilnikom o obliku i sadržaju zadužnice (115/12 i 82/17), odnosno Pravilnikom o obliku i sadržaju bjanko zadužnice (115/12 i 82/17).

Izvođač može umjesto obične ili bjanko zadužnice kao jamstvo za uredno ispunjenje Ugovora uplatiti novčani polog u traženom iznosu.

Rok valjanosti jamstva je najmanje 30 dana dulji od krajnjeg roka za izvođenje radova.

U situaciji da rok valjanosti jamstva za uredno ispunjenje ugovora neće trajati do izvršenja ugovorne obveze, Izvođač mora u roku trajanja postojećeg jamstva za uredno ispunjenje ugovora produžiti jamstvo do očekivanog datuma izvršenja ugovorne obveze u cijelosti.

U slučaju propusta Izvođača da dostavi jamstvo za uredno ispunjenje ugovora u zadanom roku, Naručitelj može raskinuti Ugovor i naplatiti Izvođačevo jamstvo za ozbiljnost ponude.

Jamstvo za uredno ispunjenje ugovora Naručitelj ima pravo naplatiti u slijedećim slučajevima:

1. u slučaju svake povrede ugovorne obveze od strane Izvođača zbog koje Naručitelju nastane šteta i to u iznosu visine nastale štete sa pripadajućim kamatama,
2. radi naplate ugovorne kazne zbog zakašnjenja Izvođača u ispunjenju svojih obveza koje čine predmet Ugovora, i to u visini ugovorne kazne,
3. u slučaju povrede Ugovora od strane Izvođača koja može dovesti do raskida Ugovora, kao i u slučaju raskida Ugovora uzrokovanog isključivo krivnjom Izvođača, i to u punom iznosu jamstva,
4. u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje,
5. u slučaju neopravdanog propusta Izvođača da dostavi sukladno Ugovoru jamstvo za otklanjanje nedostataka u jamstvenom roku, u punom iznosu;
6. u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane Nadzornog inženjera,
7. uvijek kada je to predviđeno ostalim odredbama ovog Ugovora.

Prije postavljanja zahtjeva za naplatom jamstva za uredno ispunjenje ugovora, Naručitelj će o svojoj namjeri obavijestiti izvođača i u toj obavijesti navesti razlog aktivacije jamstva.

Jamstvo za uredno izvršenje ugovora naručitelj će vratiti Izvođaču nakon uspješno provedene primopredaje te dostavljanjem jamstva za otklanjanje nedostataka u jamstvenom roku.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 19.**

Izvođač jamči za ugovornu kvalitetu izvedenih radova, odnosno za otklanjanje nedostataka u jamstvenom roku.

Izvođač je obvezan Naručitelju u roku od 15 (petnaest) radnih dana nakon primopredaje, dostaviti jamstvo za otklanjanje nedostataka u jamstvenom roku, u iznosu 10% (10 posto) vrijednosti izvedenih radova (bez PDV-a), a u obliku:

* obične ili bjanko zadužnice potvrđene/ovjerene kod javnog bilježnika u skladu Pravilnikom o obliku i sadržaju zadužnice (115/12 i 82/17), odnosno Pravilnikom o obliku i sadržaju bjanko zadužnice (115/12 i 82/17).

Izvođač može umjesto obične ili bjanko zadužnice kao jamstvo za otklanjanje nedostataka u jamstvenom roku uplatiti novčani polog u traženom iznosu.

Rok važenja mora biti 30 (trideset) dana nakon isteka ugovornog jamstvenog roka, koji iznosi 2 (dvije) godine od dana primopredaje.

Jamstvo za otklanjanje nedostataka u jamstvenom roku predstavlja osiguranje Naručitelju za slučaj da Izvođač u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. Naručitelj ima pravo zatražiti aktivaciju jamstva za sve iznose za koje davatelj jamstva odgovara u skladu s izdanim jamstvom zbog propusta Izvođača da popravi nedostatke ili naknadi štetu, u skladu s odredbama jamstva i do visine iznosa na koje ono glasi. Prije postavljanja zahtjeva za naplatom jamstva za otklanjanje nedostataka u jamstvenom roku Naručitelj će o svojoj namjeri obavijestiti Izvođača i u toj obavijesti navesti razlog aktivacije jamstva..

Jamstvo za otklanjanje nedostataka u jamstvenom roku naručitelj će vratiti izvođaču po izvršenim obvezama iz ugovora, odnosno po isteku njegova važenja.

**IZMJENE UGOVORA**

**Članak 20.**

Ugovorna strana kod koje su nastupile okolnosti zbog kojih se traži izmjena Ugovora upućuje zahtjev za izmjenu Nadzornom inženjeru i koji je dužan u roku od 10 radnih dana dostaviti svoje mišljenje objema ugovornim stranama. Druga ugovorna strana očitovat će se prihvaća li predloženu izmjenu u roku od 10 radnih dana od primitka mišljenja Nadzornog inženjera.

Za izmjene manjeg značaja, kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni, te učinak promjene nastupa kada druga strana zaprimi takvu obavijest.

**POVREDA PRAVA TREĆIH**

**Članak 21.**

Izvođač je dužan sanirati sve nastale štete uslijed građenja. Troškovi i radovi povezani sa sanacijom nastale štete se posebno ne obračunavaju i ne plaćaju, već se podrazumijeva da su uključeni u ukupnu ugovornu cijenu.

Izvođač je obvezi štititi, obeštetiti, ne smatrati odgovornim i braniti Naručitelja i njegove djelatnike od svih i protiv svih potencijalnih i stvarnih šteta, odgovornosti, materijalnih zahtjeva, traženja, pravnih radnji i pravnih odluka uzrokovanih povredom Ugovora od strane Izvođača i/ili osoba za koje Izvođač odgovara.

U slučaju bilo kakvih odštetnih zahtjeva trećih osoba prema Naručitelju, a koji proizlaze iz izvršenja obveza Izvođača po ovom Ugovoru, Izvođač se obvezuje takve zahtjeve u cijelosti preuzeti.

**RASKID UGOVORA**

**Članak 22.**

Svaka ugovorna strana ima pravo, sukladno ugovornim odredbama koje uređuju raskid Ugovora, raskinuti ugovorni odnos ako druga ugovorna strana krši odredbe Ugovora, odnosno ne izvršava preuzete ugovorne obveze na način kako je ugovoreno i u ugovorenim rokovima, a navedene propuste ne otkloni niti u naknadnom roku koji joj za to ostavi druga ugovorna strana.

**RJEŠAVANJE SPOROVA**

**Članak 23.**

Ugovorne strane će sve sporove koji nastanu u vezi s Ugovorom nastojati riješiti mirnim putem, a ukoliko se ne riješi, ugovorne strane ugovaraju nadležnost stvarno nadležnog suda.

**OSTALE ODREDBE**

**Članak 24.**

Sastavni dio ovog ugovora je:

* Ugovorni/ponudbeni troškovnik
* Glavni projekt - Arhitektonski projekt – Mapa 1\_Projekt energetske obnove zgrade – obnova ovojnice zgrade (naziv/oznaka Glavnog projekta: 09/20/GP)

**ZAVRŠNE ODREDBE**

**Članak 25.**

Ovaj Ugovor sklapa se u četiri primjerka te ga ugovorne strane u znak prihvaćanja prava i obveza po svojim zakonskim predstavnicima vlastoručno potpisuju te svaka strana zadržava dva primjerka Ugovora.

**Broj ugovora o nabavi: 01/EnU/2022**

**U Soblincu, \_\_\_\_\_\_\_**

**ZA NARUČITELJA: ZA IZVOĐAČA:**